1.pielikums

Tirgus izpētei

“Balvu novada pašvaldības līdzdalības izvērtējums pašvaldības kapitālsabiedrībās”

(ID Nr. BNP TI 2022/79)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“Balvu novada pašvaldības līdzdalības izvērtējums pašvaldības kapitālsabiedrībās”**

**(ID Nr. BNP TI 2022/79)**

1. **Vispārīgā informācija**
	1. Publiskas personas kapitāla daļu un kapitālsabiedrību pārvaldības likuma 7.panta pirmā daļa nosaka, ka publiskai personai ir pienākums ne retāk kā reizi 5 (piecos) gados pārvērtēt katru tās tiešo līdzdalību kapitālsabiedrībā, atbilstību šī likuma [4.panta](https://likumi.lv/ta/id/269907#p4) nosacījumiem. Šo prasību nepiemēro, ja likumā ir noteikts, ka attiecīgās kapitālsabiedrības kapitāla daļas vai akcijas nav atsavināmas. Savukārt, minētā panta otrā daļa nosaka, ka lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:
		1. vērtējumu attiecībā uz atbilstību šā likuma [4.panta](https://likumi.lv/ta/id/269907#p4) nosacījumiem;
		2. vispārējo stratēģisko mērķi.
	2. Publiskas personas kapitāla daļu un kapitālsabiedrību pārvaldības likuma 4.panta pirmā daļa nosaka, ka publiska persona drīkst iegūt un saglabāt līdzdalību kapitālsabiedrībā atbilstoši [Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) [88.pantam](https://likumi.lv/ta/id/63545-valsts-parvaldes-iekartas-likums#p88).
	3. Balvu novada pašvaldībā (turpmāk – Pašvaldība) pēc administratīvi teritoriālās reformas (no 2021.gada 1.jūlija), ir 5 (piecas) kapitālsabiedrības (turpmāk tekstā katra atsevišķi – Kapitālsabiedrība, kopā sauktas – Kapitālsabiedrības), kurām nepieciešams Publiskas personas kapitāla daļu un kapitālsabiedrību pārvaldības likumā noteiktais līdzdalības izvērtējums (turpmāk – Izvērtējums):

|  |  |  |  |
| --- | --- | --- | --- |
| **Nr. p.k.** | **Kapitālsabiedrības nosaukums un reģistrācijas numurs** | **Kapitālsabiedrības juridiskā adrese** | **Kapitālsabiedrībai****piederošās kapitāldaļas (%)** |
| 1. | Akciju sabiedrība „BALVU ENERĢIJA”,Reģ.Nr.40003148480 | Bērzpils iela 30, Balvi, Balvu nov., LV-4501 | 95,036 % |
| 2. | Sabiedrība ar ierobežotu atbildību „BALVU AUTOTRANSPORTS”,Reģ.Nr.43403001424 | Ezera iela 3, Balvi, Balvu nov., LV-4501 | 100 % |
| 3. | Sabiedrība ar ierobežotu atbildību „AP Kaudzītes”,Reģ.Nr.44103026358 | „Kaudzītes”, Litenes pag., Gulbenes nov., LV-4405 | 26,614 % |
| 4. | Sabiedrība ar ierobežotu atbildību „Balvu un Gulbenes slimnīcu apvienība”,Reģ.Nr.44103058086 | Vidzemes iela 2, Balvi, Balvu nov., LV-4501 | 29,210 % |
| 5. | Sabiedrība ar ierobežotu atbildību “Viļakas Veselības aprūpes centrs”,Reģ.Nr.42403025230 | Tautas iela 6, Viļaka, Balvu nov., LV-4583 | 100 % |

* 1. Izvērtējuma ietvaros, veikt katras 1.3.punktā norādītās Kapitālsabiedrības juridisko, ekonomisko un ietekmes uz konkurenci Izvērtējumu, nosakot, vai esošais Pašvaldības līdzdalības veids ir atbilstošs normatīvo aktu prasībām, kā arī pamatojot, ka līdzdalība Kapitālsabiedrībā ir efektīvākais risinājums, lai nodrošinātu attiecīgo Pašvaldības funkciju un uzdevumu izpildei, un sniegt ieteikumus turpmākās darbības modelim.
	2. Darba uzdevuma izpildes gaitā ir jākonsultējas ar komersantus pārstāvošām biedrībām vai nodibinājumiem, nevalstiskajām organizācijām (t.sk., Pašvaldības teritorijā strādājošajiem uzņēmumiem), saņemot to viedokļus. Saņemtos viedokļus atspoguļot Izvērtējumā, veikt viedokļu izvērtēšanu. Sagatavoto Izvērtējumu, kā arī saņemto nevalstisko organizāciju viedokļus, iesniegt Konkurences padomē atzinuma saņemšanai, pēc atzinuma saņemšanas nepieciešamības gadījumā veikt Izvērtējuma precizējumus.
1. **Darba uzdevuma izpildes apjoms un termiņ****š**
	1. Izvērtējuma sagatavošana, tai skaitā, Kapitālsabiedrību vispārējo stratēģisko mērķu noteikšana, **līdz 2022.gada 14.oktobrim** un to prezentēšana Balvu novada domes sēdē (atbilstoši Pašvaldības iepriekš noteiktajam termiņam).
	2. Izpildītājam Izvērtējums pilnā apjomā ir jānodod Pašvaldībai ne vēlāk kā **10 (desmit) dienu** laikā pēc 2.1.punkta noteiktā darba prezentēšanas Pašvaldības domes sēdē.
2. **Par Pašvaldības līdzdalības Izvērtējumu**
	1. Izpildītājs sagatavo visaptverošu Izvērtējumu ar gala ziņojumu par Pašvaldības līdzdalību katrā no 1.3.punktā norādītajām Kapitālsabiedrībām un līdzdalības atbilstību Valsts pārvaldes iekārtas likumam un citiem normatīvajiem aktiem, tai skaitā:
		1. analizējot Pašvaldības līdzdalības pamatotību un lietderību Kapitālsabiedrības katrā tās darbības jomā, ņemot vērā Konkurences likumā ietverto regulējumu;
		2. nosakot, vai esošais līdzdalības veids ir tiesiski pamatots un visefektīvākais risinājums, sniedzot pamatotus, izvērtētus priekšlikumus Pašvaldības turpmākai rīcībai;
		3. nosakot, kāda ir Kapitālsabiedrības darbības ietekme uz brīvu un vienlīdzīgu uzņēmējdarbības vidi un konkurenci, veicot tirgus izpēti, identificējot iespējamos konkurences neitralitātes pārkāpumus;
		4. izvērtējot Valsts pārvaldes iekārtas likuma 88.panta pirmajā daļā minētos gadījumus:
			1. tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;
			2. publiskas personas Kapitālsabiedrības vai publisku personu kontrolētas Kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai Pašvaldības administratīvās teritorijas attīstībai vai valsts drošībai;
			3. tiek pārvaldīti tādi īpašumi, kas ir stratēģiski svarīgi valsts vai Pašvaldības administratīvās teritorijas attīstībai vai valsts drošībai.
	2. Veicot ekonomisko un juridisko izvērtējumu:
		1. noteikt, vai Kapitālsabiedrības sniegtos pakalpojumus ir vai nav iespējams nodrošināt ar citiem līdzekļiem, vērtējot katru Kapitālsabiedrības darbības veidu, tai skaitā, analizējot Pašvaldības līdzdalības pamatotību un lietderību Kapitālsabiedrības katrā tās darbības jomā, ņemot vērā Konkurences likumā ietverto regulējumu;
		2. noteikt, vai esošais līdzdalības veids ir visefektīvākais risinājums, sniedzot pamatotus, izvērtētus priekšlikumus Pašvaldības turpmākai rīcībai;
		3. analizēt šādus faktorus – kas ir konkrētā pakalpojuma saņēmēji un kādas vajadzības tiek apmierinātas; kāds un cik būtisks ieguvums rodas patērētājiem; kurām patērētāju grupām ieguvums ir visaugstākais;
		4. jādefinē pakalpojuma tirgus;
		5. vai pastāv kādi šķēršļi, kas liegtu konkrēto pakalpojumu iepirkt no privātajiem tirgus dalībniekiem;
		6. vai ir izskatītas iespējas veikt komercdarbību veicinošus pasākumus, piemēram, uzlabojumus infrastruktūrā, administratīvo procedūru vienkāršošanu un izmaksu samazināšanu, kā arī ieviest mehānismus pakalpojumu kvalitātes uzlabošanai, izvērtējot iespējamo risinājumu lietderību, ekonomiskos un sociālos ieguvumus un ietekmi uz konkurenci;
		7. vai publiskas personas lēmums par līdzdalību nelikvidē stimulu privātās uzņēmējdarbības attīstībai gan konkrētās pakalpojuma sniegšanā, gan plašākā kontekstā;
		8. vai konkrētā pakalpojuma sniegšanā ir novērojama pilnīga vai daļēja tirgus nepilnība; vai šī nepilnība nav publiskas personas darbības sekas (piemēram, vai normatīvais regulējums nav cēlonis situācijai, kas novedis pie nepieciešamības publiskas personas līdzdalībai); vai pastāv alternatīvie tirgus nepilnības novēršanas instrumenti;
		9. vai pastāv kādi drošības riski nodot preces/ pakalpojuma sniegšanu privātā sektora tirgus dalībniekiem (piemēram, iespējams apdraudējums veselībai, videi u.tml.); kādi un cik būtiski ir konkrētie riski un vai pastāv alternatīvi veidi, kā tos samazināt vai novērst;
		10. vai publiskas personas iesaiste komercdarbībā nerada negatīvu ietekmi uz citiem tirgus dalībniekiem un konkurences procesu kopumā arī citos tirgos, kurus varētu skart publiskas personas Kapitālsabiedrības saimnieciskā darbība; kā izpaužas šī negatīvā ietekme, cik tā ir būtiska un kā to novērst?;
		11. kādas (t.sk., cik būtiskas) būtu iespējamās ilgtermiņa sekas uz patērētājiem, ja publiska persona neiesaistītos/ neturpinātu komercdarbību; vai tas radītu lielāku zaudējumu patērētājam, nekā iesaistīšanās/ darbības turpināšana tirgū;
		12. vai publiskas personas iesaiste komercdarbībā neabsorbēs kapitālu un cilvēkresursus no citiem tirgiem (piemēram, vai konkrēta pakalpojuma nodrošināšana no publiskas personas puses negatīvi neietekmēs resursu pieejamību tirgos, kuros pastāv veselīga konkurence);
		13. vai un cik būtiski publiskas personas iesaiste komercdarbībā negatīvi ietekmēs privātā sektora inovācijas un attīstību jebkurā no tirgiem, ko Kapitālsabiedrības darbība varētu ietekmēt/ skart;
		14. kāds varētu būt iespējamais investīciju apjoms Kapitālsabiedrībai tuvāko 1-5 gadu laikā; vai ieguvumi no preces/ pakalpojuma atsver investīcijas, proti, vai alternatīvās izmaksas nav pārāk augstas (vai nav jāatsakās no investēšanas lietderīgākā un patērētājiem vēlamākā projektā);
		15. vai ir iegūti un izvērtēti citu pušu (gan publiskā, gan privātā sektora) viedokļi par iespējamiem riskiem publiskas personas līdzdalībai Kapitālsabiedrībā (piemēram, sabiedriskā apspriešana, aptaujas, konsultācijas ar nevalstiskajām organizācijām un uzņēmējiem);
		16. vai publiskā persona ir veikusi ietekmes uz konkurenci izvērtējumu (konkurences situācijas novērtējums, kas sevī ietver, piemēram, apzināt tirgū esošos komersantus, pakalpojumu/ preču pieejamība, iespējamās tirgus barjeras), identificējot konkurencei draudzīgāko risinājumu;
		17. Izvērtējot ietekmi uz konkurenci analizēt:
			1. vai konkurence tirgū ir pietiekama;
			2. vai ir identificējami potenciālie konkurenti;
			3. vai ir apstākļi, kas ierobežo jaunu tirgus dalībnieku ienākšanu tirgū (piemēram, normatīvo aktu prasības);
			4. vai Kapitālsabiedrības darbība tirgū var ietekmēt konkurenci;
			5. vai Kapitālsabiedrības darbība/ ienākšana tirgū ir pamatota;
			6. vai pastāv konkurenci mazāk ietekmējoša alternatīva, kas neparedz Kapitālsabiedrības iesaisti tirgū, kā arī vai ir izvērtēti iespējamie konkurences neitralitātes riski un paredzēti pasākumi to novēršanai;
		18. Izvērtēt šādus Kapitālsabiedrības darbības aspektus:
			1. definēt Kapitālsabiedrības pakalpojuma tirgu (gan pēc pakalpojuma satura, tā aizstājamību, gan ģeogrāfisko teritoriju, kurā tas tiek sniegts);
			2. veikt citu esošu vai potenciālo tirgus dalībnieku identifikāciju, īsu analīzi, balstoties uz publiski pieejamo informāciju;
			3. noteikt katra pakalpojuma pieprasījuma un piedāvājuma līdzsvaru, analizējot vai pastāv pakalpojuma tirgus nepilnība;
			4. noteikt vai Kapitālsabiedrības pakalpojumi ir ar vertikālu integritāti;
			5. identificēt Kapitālsabiedrības orientējošo tirgus daļu par pakalpojumu segmentiem;
			6. novērtēt barjeras ienākšanai un darbībai tirgū (nozīmīgas investīcijas, to atmaksāšanās, nepietiekošs, pieprasījums u.c. aspekti);
			7. analizēt Kapitālsabiedrības ietekmi uz tirgu sadalījumā par uzņēmuma sniegtajiem pakalpojumiem;
			8. izvērtēt Kapitālsabiedrības piemēroto cenu politiku;
			9. identificēt darījumu slēgšanas un finansējuma piesaistes praksi.
	3. Citi noteikumi:
		1. Izvērtējums veicams, atbilstoši Valsts pārvaldes iekārtas likumam, likumam “Par pašvaldībām”, Publiskas personas kapitāla daļu un Kapitālsabiedrību pārvaldības likumam, Konkurences likumam, Konkurences padomes vadlīnijām un informatīvajiem materiāliem u.c., uz tirgus izpētes priekšmetu attiecināmajiem, nacionālajiem un Eiropas Savienības tiesību aktiem un vadlīnijām, tostarp, tādiem, kas stājas spēkā līguma darbības laikā.
		2. Ekonomiskie izvērtējumi un lietderības pamatojumi, jebkāda veida izpētes un datu ieguve, konsultācijas ar kompetentajām institūcijām izpildītājam ir jāveic patstāvīgi.
		3. Saskaņā ar darbu izpildes grafiku, pabeidzot vērtēt Kapitālsabiedrību, izpildītājs 5 (piecu) dienu laikā nosūta Pašvaldībai Izvērtējuma darba projektu uz līgumā norādītās kontaktpersonas elektronisko pasta adresi.
		4. Izvērtējums iesniedzams Pašvaldībai papīra formātā vienā eksemplārā un iesūtīts elektroniski *Word* formātā, sagatavojot teksta redaktora formātā, ievērojot Ministru kabineta 2018.gada 4.septembra noteikumos Nr.558 “Dokumentu izstrādāšanas un noformēšanas kārtība” noteiktos formātus, iegūto informāciju ilustrējot ar grafiskiem attēliem un tabulām. Grafiskie attēli Pašvaldībai ir nododami elektronisko tabulu datnes formātā saskaņā ar minētajiem Ministru kabineta noteikumiem.
		5. Izpildītājam jānodrošina pakalpojumu sniegšanu atbilstoši normatīvajos aktos noteiktajām prasībām, ievērojot personas datu aizsardzības prasības un nodrošinot konfidencialitātes saistību izpildi.

□ *(atzīmē, ja piekrīt)* **Pretendents apliecina, ka apņemas izpildīt pasūtītāja Tehniskajā specifikācijā noteiktās prasības.**

*[Paraksttiesīgās personas amata nosaukums, vārds, uzvārds][[1]](#footnote-1)*

Pielikums

Tehniskajai specifikācijai/ tehniskajam piedāvājumam

**MINIMĀLĀ PĀRBAUDĀMĀ DOKUMENTĀCIJA**

***Komerciāla rakstura informācija:***

1. Informācija par uzņēmuma sniegtajiem produktiem un pakalpojumiem. Produkta apraksts, produkta kopējā tirgus lielums vērtēšanas brīdī un perspektīvā, uzņēmuma tirgus daļa, tirgus dinamika.
2. Uzņēmuma klientu struktūra, atsevišķi pa produktu un/ vai pakalpojumu veidiem (naturālās mērvienībās un naudas izteiksmē).
3. Uzņēmuma piegādātāju struktūra, atsevišķi par produktu un/ vai pakalpojumu veidiem (naturālās mērvienībās un naudas izteiksmē).
4. Darbības ieņēmumi, izdevumi un bruto peļņa atsevišķi par produktu un pakalpojumu veidiem.
5. Galvenās patērētāju grupas un to raksturojums katram produktam vai pakalpojumam, galveno pieprasījumu ietekmējošo faktoru izvērtējums (balstoties uz uzņēmuma pieredzi un pieejamo informāciju), izmaiņas analizētajā periodā.
6. Līgumu kopijas ar lielākajiem uzņēmuma klientiem.
7. Uzņēmuma uzsākto jauno biznesa projektu apraksts, uzņēmuma izstrādāto biznesa plānu kopijas, koncepcijas u.tml. dokumenti, projektu līdzšinējā realizācija.
8. Uzņēmuma naudas plūsmas prognoze turpmākajiem 5 gadiem (par gadiem vai par ceturkšņiem) ar riska ietekmējošo faktoru uzskaitījumu.
9. Uzņēmuma organizatoriskā struktūra pēc stāvokļa uz novērtēšanas datumu ar darbinieku skaitu.
10. Uzņēmuma rīcībā esošo tirgus pētījumu kopijas.

***Finansiāla rakstura informācija:***

1. Uzņēmuma auditētie gada pārskati (par pēdējiem pieejamiem trīs gadiem), kā arī operatīvais finanšu pārskats.
2. Izziņa par ārpusbilances saistībām (likuma prasības, kredītu garantijas, lielu pirkumu kontrakti, galvojumi, pensijas, vecie līgumi, nodrošinājums saistībām utt.) uz novērtēšanas datumu.
3. Izziņa par aktīviem, kas netiek izmantoti saimnieciskajā darbībā.
4. Izstrādātie uzņēmuma budžeti (2022.g. un turpmākajiem gadiem, ja ir izstrādāti).

***Juridiska rakstura informācija:***

1. Uzņēmuma dibināšanas dokumenti (statūti aktuālā redakcijā, dibināšanas līgums, līgumi starp dalībniekiem, ja tādi pastāv, jebkādi līgumi, kurus sabiedrības dalībnieki slēguši savā starpā, ar sabiedrību vai trešajām personām, un kas attiecas uz sabiedrību, tas kapitāla daļām vai īpašumiem).

Uzņēmuma dibināšanas pamatojums, produktu un pakalpojumu sniegšanas pamatojums (jebkādi dokumenti – pētījumi, normatīvie akti, domes lēmumi, rīkojumi u.c., kas pamato Pašvaldības dalību produktu un pakalpojumu tirgū).

1. Rekvizītus “datums” un “paraksts” neaizpilda, ja dokuments sagatavota atbilstoši normatīvajiem aktiem par elektronisko dokumentu noformēšanu. [↑](#footnote-ref-1)